Engele in die Bybel (2) - www.bybelkennis.co.za
'n Hemelse weermag
Omdat God so ontsettend magtig is, het Hy miljoene der miljoene "hemelse soldate" tot sy beskikking. Kyk hoe word dit in Psalm 68:18 beskrywe:
Die skitterende strydwaens van God was duisende,
In die destydse weermagte was strydwaens net so belangrik as wat groot tenks in ons tyd vir 'n weermag is. In moderne taal gestel, sê die psalmdigter hier dat die Here ontelbare getalle "tenks" in sy hemelse leër het. Daarmee sê hy nie net hoe groot en sterk die hemelse leër is wat die Here tot sy beskikking het nie, maar veral hoe sterk die Here self is.
Dieselfde gedagte kry 'n mens ook in Deuteronomium 33:2 as daar vertel word hoe die Here Homself op Sinaiberg bekend gemaak het:
Die Here kom van Sinai af,
Hy laat van Seïr af sy lig oor sy volk skyn,
laat dit deurbreek van Paranberg af.
Hy kom van waar tienduisende hemelwesens woon,
van waar hulle aan sy regterhand hulle plek het.
Hier kry 'n mens weer dieselfde gedagte: Die Here beskik oor ontelbare hemelse "troepe" wat in sy diens staan.
Hierdie uitdrukking kom nie minder nie as 284 keer in die Ou Testament voor nie! (In die Nuwe Afrikaanse Vertaling word die woorde "Here van die leërskare" nie meer gebruik nie. Dit word gewoonlik vertaal as "die Here die Almagtige" Die gedagte is egter nog steeds dieselfde.) Volgens die Ou Testament gebruik die "Here van die leërskare" sy leërskare om sy vyande en ook die vyande van sy volk te vernietig. Die Here stuur dan sy leërskare om aan die kant van sy volk teen die vyand te kom veg. Daarom is dit geen wonder dat die hierdie naam van die Here baie gebruik word in dié dele van die Ou Testament waar die Israeliete in een of ander stryd betrokke is nie. Byvoorbeeld, as Dawid teen Saul te staan kom, roep hy uit (1 Samuel 17:45): "Jý kom na my toe met 'n dolk en 'n spies en 'n swaard, maar ék kom na jou toe in die Naam van die Here van die leërskare, die God van die linies van Israel wat jy verkleineer het." Die rede hoekom hy – teen alle menslike verwagting in – dit kon regkry om vir Goliat te wen, is natuurlik omdat die Here van die leërskare hom gehelp het.